অনিয়ত আকারসমূহের নিজস্ব সঙ্গীত থাকে। সেসব সঙ্গীত একত্রিত হয়ে অর্কেস্ট্রা গড়ে তোলে। তবে আমি একেকটি অনিয়ত গড়নের নিজস্ব সঙ্গীতের অণুবিশ্বের প্রতি আগ্রহী। বৃহৎ পটে হোক চাই স্বল্প বিস্তারের, রেখায় আপনার নিজের জগত জেগে উঠলে দুই একটি রেখাই হয় সাংগীতিক ও ভাষাময়। শিল্পগুরু মনিরুল ইসলামের কথা মন পড়ে। রেখা ও পরিসরকে নির্ভার করে দিয়ে সাংগীতিক ও রহস্যময় ধরনের মরমী করে তুলেছেন তিনি। মনে পড়ে সি ওয়াই ট্যোমলির কাজ। ছোপ ছোপ বিক্ষেপের মতো রঙ ও রেখার বিন্যাস ও আধ্যাত্মিকতা। ট্যোমলির শিল্প অবশ্য মানসের অভিক্ষেপও রাখে সময়ের প্রেক্ষিতে। ইমেজের সঙ্গীত নিয়ে অল্প কথা বলা গেল তবে।